
注讘讜讚讛 讝专讛 住讜 注"讗 - 驻讬专讜砖 砖讟讬讬谞讝诇抓

讗 讞诪专讗 注转讬拽讗 讘注谞讘讬 [讬讬谉 谞住讱 讬砖谉 砖谞驻诇 讘转讜讱 注谞讘讬诐] 讚讘专讬 讛讻诇 砖讬注讜专讜 诇讗住讜专 讗讜转诐 讛讜讗 讘谞讜转谉 讘讛诐 讟注诐. 讞诪专讗 讞讚转讗 讘注谞讘讬 [讬讬谉 讞讚砖 砖诇 谞住讱, 砖讝讛 注转讛 谞住讞讟, 砖谞驻诇 讘注谞讘讬诐], 讗讘讬讬 讗诪专: 讗讜住专 讘诪砖讛讜, 讜专讘讗 讗诪专: 讗讜住专 讘谞讜转谉 讟注诐.


讜诪住讘讬专讬诐 讗转 讟注诪讬讛诐: 讗讘讬讬 讗诪专 讘诪砖讛讜, 诪砖讜诐 砖讛讜讗 住讘讜专 讻讬 讘注谞讬讬谞讬 转注专讜讘讜转 讘转专 讟注诪讗 讗讝诇讬谞谉 [讗讞专 讛讟注诐 讗谞讜 讛讜诇讻讬诐], 讗讬讚讬 讜讗讬讚讬 讞讚 讟注诪讗 [讝讛 讜讝讛, 讛讬讬谉 讜讛注谞讘讬诐, 讟注诐 讗讞讚] 讛讜讗, 讚讛讜讛 诇讬讛 [砖讛专讬 讛讜讗] 诪讬谉 讘诪讬谞讜, 讜讻诇诇 讘讬讚讬谞讜 讻讬 诪讬谉 讘诪讬谞讜 讗讜住专 讘诪砖讛讜. 讜讗讬诇讜


专讘讗 讗诪专 讘谞讜转谉 讟注诐, 砖讛讜讗 住讘讜专: 讘转专 砖诪讗 讗讝诇讬谞谉 [讗讞专 讛砖诐 讗谞讜 讛讜诇讻讬诐], 讜讛讗讬 砖诪讗 诇讞讜讚 讜讛讗讬 砖诪讗 诇讞讜讚 [讜讝讛 砖诐 诇讞讜讚, 砖讛讜讗 谞拽专讗 讬讬谉, 讜讝讛 砖诐 诇讞讜讚, 砖谞拽专讗 注谞讘讬诐], 讜讛讜讛 诇讬讛 [讜讛专讬 讛讜讗] 诪讬谉 讘砖讗讬谞讜 诪讬谞讜, 讜诪讬谉 讘砖讗讬谞讜 诪讬谞讜 讗讜住专 专拽 讘谞讜转谉 讟注诐.


讜诪讘讬讗讬诐 专讗讬讛 诇砖讬讟转 专讘讗, 转谞谉 [砖谞讬谞讜 讘诪砖谞转谞讜]: 讬讬谉 谞住讱 砖谞驻诇 注诇 讙讘讬 注谞讘讬诐 讗诐 讛讬讜 诪讘讜拽注讜转 鈥� 讗住讜专讜转. 讜诪拽讚讬诪讬诐: 拽讗 住诇拽讗 讚注转讬谉 [注讜诇讛 注诇 讚注转谞讜 诇讜诪专] 砖诪讚讜讘专 讘讞诪专讗 讞讚转讗 讘注谞讘讬 [讬讬谉 讞讚砖 讘注谞讘讬诐], 诪讗讬 诇讗讜 [讛讗诐 讗讬谉] 讛讻讜讜谞讛 砖讗讜住专 讘谞讜转谉 讟注诐? 讜讗诐 讻谉 讗讞专 讛砖诐 讗谞讜 讛讜诇讻讬诐, 砖讛专讬 讛讟注诐 讘诪拽专讛 讝讛 讗讞讚 讛讜讗! 讜讚讜讞讬诐: 诇讗, 讘诪砖讛讜.


注诇 讻讱 诪拽砖讬诐: 讛讗 诪讚拽转谞讬 住讬驻讗 [讛专讬 诪诪讛 砖砖谞讛 讘住讜驻讛 砖诇 讛诪砖谞讛] "讝讛 讛讻诇诇: 讻诇 砖讘讛谞讗转讜 讘谞讜转谉 讟注诐 鈥� 讗住讜专, 讻诇 砖讗讬谉 讘讛谞讗转讜 讘谞讜转谉 讟注诐 鈥� 诪讜转专", 诪讻诇诇 讛讚讘专讬诐 讗转讛 诇诪讚 砖讘谞讜转谉 讟注诐 注住拽讬谞谉 [注讜住拽讬诐 讗谞讜 讘诪砖谞讛 讝讜]!


讜讗讘讬讬, 讻讬爪讚 讛讜讗 诪转专抓 讗转 讛讚讘专讬诐? 诇讚注转讜 诪转谞讬转讬谉 讘讞诪专讗 注转讬拽讗 讘注谞讘讬 [诪砖谞转谞讜 注讜住拽转 讘讬讬谉 讬砖谉 砖谞驻诇 讘注谞讘讬诐], 砖讗讝 讜讚讗讬 讗讬谉 讟注诪诐 讗讞讚, 讜讗讬谞讜 讗讜住专 讗诇讗 讘谞讜转谉 讟注诐.


 讜讘讛转讗诐 诇砖讬讟讜转讬讛诐 谞讞诇拽讜 讗讘讬讬 讜专讘讗 讙诐 讘谞讜砖讗 讛讘讗: 讞诇讗 讚讞诪专讗 讜讞诇讗 讚砖讬讻专讗 [讞讜诪抓 讬讬谉 讜讞讜诪抓 砖讬讻专] 讗讞讚 砖诇 讗讬住讜专 讜讗讞讚 砖诇 讛讬转专, 讜讻谉 讞诪讬专讗 讚讞讬讟讬 讜讞诪讬专讗 讚砖注专讬 [砖讗讜专 砖诇 讞讬讟讬诐 讜砖讗讜专 砖诇 砖注讜专讬诐] 砖谞转注专讘讜 讝讛 讘讝讛, 讗讘讬讬 讗诪专: 讛专讬 讛讜讗 讗讜住专 讘谞讜转谉 讟注诐, 诪砖讜诐 砖讘转专 讟注诪讗 讗讝诇讬谞谉 [讗讞专 讛讟注诐 讗谞讜 讛讜诇讻讬诐], 讜讛讗讬 讟注诪讗 诇讞讜讚 讜讛讗讬 讟注诪讗 诇讞讜讚 [讜讝讛 讟注诐 诇讞讜讚 讜讝讛 讟注诐 诇讞讜讚], 讜讛讜讛 诇讬讛 [讜讛专讬 讛讜讗] 诪讬谉 讘砖讗讬谞讜 诪讬谞讜, 讜诪讬谉 讘砖讗讬谞讜 诪讬谞讜 讘谞讜转谉 讟注诐.


讜专讘讗 讗诪专: 讘诪砖讛讜, 诇砖讬讟转讜 砖讛讜讗 住讘讜专: 讘转专 砖诪讗 讗讝诇讬谞谉 [讗讞专 讛砖诐 讗谞讜 讛讜诇讻讬诐], 讜讛讗讬 讞诇讗 诪讬拽专讬 讜讛讗讬 讞诇讗 诪讬拽专讬 [讜讝讛 讞讜诪抓 谞拽专讗 讜讝讛 讞讜诪抓 谞拽专讗], 讜讻谉 讛讗讬 讞诪讬专讗 诪讬拽专讬 讜讛讗讬 讞诪讬专讗 诪讬拽专讬 [讜讝讛 砖讗讜专 谞拽专讗 讜讝讛 砖讗讜专 谞拽专讗], 讜讛讜讛 诇讬讛 [讜讛专讬 讛讜讗] 诪讬谉 讘诪讬谞讜, 讜讻诇 诪讬谉 讘诪讬谞讜 讘诪砖讛讜.


讘 讗诪专 讗讘讬讬: 诪谞讗 讗诪讬谞讗 诇讛 讚讘转专 讟注诪讗 讗讝诇讬谞谉 [诪谞讬谉 讗谞讬 讗讜诪专 讗讜转讛 讗转 住讘专转讬 砖讗讞专 讛讟注诐 讗谞讜 讛讜诇讻讬诐]? 讚转谞讬讗 [砖砖谞讜讬讛 讘专讬讬转讗]: 转讘诇讬谉 (转讘诇讬谞讬诐) 讗住讜专讬诐, 砖讛诐 砖谞讬诐 讜砖诇砖讛 砖诪讜转 讻诇讜诪专, 砖诇讻诇 讗讞讚 讬砖 砖诐 讗讞专, 讜讗讜诇诐 讛谉 诪讬谉 讗讞讚, 讗讜 诪讬谉 砖诇砖讛 (砖诇讜砖讛 诪讬谞讬诐) 鈥� 讛专讬 讛诐 讗住讜专讬谉 讜诪爪讟专驻讬谉 讝讛 诇讝讛 诇讗住讜专 讗转 讛转讘砖讬诇 讗诐 讬砖 讘讛诐 讬讞讚 砖讬注讜专 讗讬住讜专. 讜讗诪专 讞讝拽讬讛 诪讚讜注 砖诇讜砖讛 诪讬谞讬诐 诪爪讟专驻讬诐? 讛讻讗 [讻讗谉] 讘诪讬谞讬 诪转讬拽讛 注住拽讬谞谉 [注讜住拽讬诐 讗谞讜], 讜诪砖讜诐 讻讱 讛诐 诪爪讟专驻讬诐 鈥� 讛讜讗讬诇 讜专讗讜讬谉 诇诪转拽 讘讛谉 讗转 讛拽讚讬专讛, 讜诇注谞讬谉 讝讛 讗讬谉 讛讘讚诇 讘讟注诪讬讛诐. 讜诪注转讛, 讗讬 讗诪专转 讘砖诇诪讗 讘转专 讟注诪讗 讗讝诇讬谞谉 [谞谞讬讞 讗诐 讗讜诪专 讗转讛 讗讞专 讛讟注诐 讗谞讜 讛讜诇讻讬诐] 鈥� 讻讜诇讬 讞讚 讟注诪讗 [讛讻诇 讟注诐 讗讞讚] 讛讜讗 谞讞砖讘, 讗诇讗 讗讬 讗诪专转 讘转专 砖诪讗 讗讝诇讬谞谉 [讗诐 讗转讛 讗讜诪专 讗讞专 讛砖诐 讗谞讜 讛讜诇讻讬诐], 诪讚讜注 讬爪讟专驻讜, 讙诐 讗诐 讻讜诇诐 讘讗讬诐 诇诪转拽? 讜讛专讬 讛讗讬 砖诪讗 [讝讛 讬砖 诇讜 砖诐] 诇讞讜讚 讜讛讗讬 砖诪讗 [讜讝讛 讬砖 诇讜 砖诐] 诇讞讜讚!


讜专讘讗 讗诪专 诇讱 [讬讻讜诇 讛讬讛 诇讜诪专 诇讱]: 讛讗 诪谞讬 [诪砖谞讛 讝讜 讻砖讬讟转 诪讬 讛讬讗]? 讻砖讬讟转 专' 诪讗讬专 讛讬讗, 砖住讘讜专 砖讻诇 讛讗讬住讜专讬诐 诪爪讟专驻讬诐, 讙诐 讗诐 讗讬谉 诇讛诐 讟注诐 讗讞讚 讜诇讗 砖诐 讗讞讚. 讚转谞讬讗 [砖砖谞讜讬讛 讘专讬讬转讗], 专' 讬讛讜讚讛 讗讜诪专 诪砖讜诐 (讘砖诐) 专' 诪讗讬专: 诪谞讬谉 诇讻诇 讗讬住讜专讬谉 砖讘转讜专讛 砖诪爪讟专驻讬谉 讝讛 注诐 讝讛 诇讻讚讬 砖讬注讜专 讗讞讚? 砖谞讗诪专: "诇讗 转讗讻诇 讻诇 转讜注讘讛" (讚讘专讬诐 讬讚, 讙), 讜诪讻讗谉 讛讜讗 诇诪讚: 讻诇 砖转讬注讘转讬 诇讱 讻诇 讚讘专 砖讬砖 讘讜 讗讬住讜专, 砖注诇讬讱 诇转注讘 讗讜转讜 讜诇讛转专讞拽 诪诪谞讜 鈥� 讛专讬 讛讜讗 讘讘诇 转讗讻诇, 讜讗诐 讻谉, 讬砖 诇讙讘讬 讻诇 讛讗讬住讜专讬诐 讻讜诇诐 讗讬住讜专 讻讜诇诇 讗讞讚.


讙 讜注讜讚 谞讞诇拽讜 讗讘讬讬 讜专讘讗 讘注谞讬谉 讝讛. 讜转讞讬诇讛 诪拽讚讬诪讬诐: 讞诇讗 诇讙讜 讞诪专讗 [讞讜诪抓 讗住讜专 砖谞驻诇 诇转讜讱 讞讘讬转 讬讬谉] 讚讘专讬 讛讻诇 讛专讬讛讜 讗讜住专 讘谞讜转谉 讟注诐. 讗讘诇 讞诪专讗 诇讙讜 讞诇讗 [讬讬谉 砖谞驻诇 诇转讜讱 讞讘讬转 讞讜诪抓] 砖诪转讜讱 专讬讘讜讬 讛讞讜诪抓 讜讞专讬驻讜转讜 讛讜讗 诪砖驻讬注 注诇 讛讬讬谉, 砖谞注砖讛 专讬讞讜 讻专讬讞 讞讜诪抓 注讜讚 拽讜讚诐 砖谞转注专讘 讘讞讜诪抓, 讗讘讬讬 讗诪专: 讗讜住专 讘诪砖讛讜, 讜专讘讗 讗诪专: 讘谞讜转谉 讟注诐.


讜诪住讘讬专讬诐 讗转 讟注诪讬讛诐: 讗讘讬讬 讗诪专 砖讗讜住专 讗驻讬诇讜 讘诪砖讛讜,

